text: Alvorligt trafikuheld ved Jels
  20 september 2010 kl. 14.40
  En kvinde er alvorligt kvæstet efter soloulykke nær Jels. Kvindens datter var også med i bilen.
  Kort efter klokken 15 her til eftermiddag mistede en kvinde herredømmet over sin bil på Koldingvej ved Jels og kørte direkte ind i et vejtræ.
  Vagtchefen ved Syd- og Sønderjyllands Politi siger, at der er tale om en soloulykke. 
  Kvinden blev i første omgang erklæret død, men derefter genoplivet.
  Hendes tilstand er meget kritisk. 
  I bilen var også kvindens datter. Hendes tilstand er endnu uvis.
  Området omkring ulykkesstedet var spærret umiddelbart efter.
  